MEDGENERACIJSKO DRUŽENJE NA PODRUŽNICI STUDENEC

Če bomo le zdravi, ko bomo babice in dedki, si mislimo. Kakšno veselje so nam danes babice in dedki!

Vsako leto se potrudimo in jih povabimo na obisk v šolo. Za vnuke in vnukinje je to dogodek, ki si ga zapomnijo za celo življenje.

Letos sta nas obiskali babici Karolina Cizerle in Joža Mlakar. Gospa Karolina nam je predstavila način življenja takoj po vojni. Ugotovili smo, da niso imeli najbolj rožnatega življenja in da nam je danes pravzaprav lepo že zato, ker nam je v šoli in doma toplo, v šolo se vozimo z avtobusom in kombijem in starši nam ves čas stojijo ob strani … Gospa Joža pa nam je predstavila poklic šivilje in krojača. S svojim šiviljskim strojem nam je pomagala pri izdelavi velikonočne kokoške iz blaga. Otroci so bili kokošk zelo veseli.

V imenu OŠ Sava Kladnika Sevnica se jima zahvaljujem za sodelovanje in nesebično pomoč pri delu.

Erika Anzelc Intihar

OŠ Sava Kladnika Sevnica

Podružnica Studenec